Mora kommun

Mora kommun er ein kommune i Dalarnas län i Sverige. Kommunen grensar til seks andre kommunar i Dalarnas län. Desse er Orsa kommun i nordaust, Rättviks kommun i aust, Leksands kommun og Vansbro kommun i sør, Malungs kommun i vest og Älvdalens kommun i nordvest. I tillegg grensar han til éin kommune i Jämtlands län, Härjedalens kommun, i nord. Administrasjonssenteret i kommunen er Mora.

Kommunen ligg omkring den nordlege delen av innsjøen Siljan. Mora er ein skogrik kommune med mange småvatn og myrområde. Österdalsälven renn gjennom kommunen frå nord til søraust. Av industri kan knivproduksjon nemnast, og elles er turisme ei dominerande næring.

 Administrativ historikk 
I 1893 vart municipalsamhället Mora Strand innlemma i Mora kommun. Dette barut ut i 1908 og vart til Morastrands köping. I 1959 vart kommunen og köpingen sameina att, under namnet Mora köping. Ved kommunereforma i 1971 vart Mora kommun oppretta av köpingen, samt landskommunane Sollerön, Våmhus og Venjan, som hadde vore uforandra kommunar sidan 1863.

 Kommunevåpenet 
Blasonering: På raud bakgrunn, eit bilete av St. Mikael og draken, begge delar i gull.«I rött fält en bild av Sankt Mikael och draken, allt av guld».

Våpenet går tilbake til eit gammalt soknsegl, noko som tyder på at Mora kyrkje har vore helga til erkeengelen Mikael. Som våpen vart det fastsett for den dåverande Mora landskommun i 1946, medan Morastrands köping fekk eit anna våpen i 1947. Då desse einingane gjekk saman i 1958 vart våpenet til Mora teke i bruk for den nye eininga. Det same hende etter kommuneopprettinga i 1971.

 Tettstader 
Det er tolv tettstader i Mora kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

 Nr.  Tettstad  Folketal 1  Mora  10 940 2  Färnäs  957 3  Sollerön  946 4  Våmhus  880 5  Nusnäs  724 6  Selja  565 7  Östnor  523 8  Bonäs  458 9  Vinäs  331 10  Venjan  307 11  Vattnäs  275 12  Gesunda  235

 Kjelder 
 Artikkelen var opphavleg basert på ei omsetjing av «Mora kommun» på Wikipedia på svensk.
 «Mora – kommune» på Store Norske Leksikon.

 Fotnote 


Kategori:Kommunar i Dalarnas län